Curiosul caz al Japoniei. În țara unde munca ucide, oamenii nu pot lucra de acasă. Care sunt asemănările cu România.
Japonezii
spun că sunt mai speriați de perspectiva de a nu merge la serviciu decât de
coronavirus. 80%
din firme nu au cum să își trimită angajații să muncească de acasă. Exact
ca în România, în Japonia încă se mai folosesc faxurile și ștampilele, în locul
mail-urilor și semnăturii electronice.
Guvernatorul
din Tokyo le-a cerut celor peste 13 milioane de oameni care trăiesc în metropolă
să încerce să lucreze de acasă, până pe 12 aprilie. Un apel similar a venit și
din partea marilor companii precum Honda, Toyota și Nissan. Și totuși, metroul
din Tokyo e arhiplin la orele de vârf, scrie CNN. Situația e la fel în toată
Japonia, pentru că 80% din firme nu au posibilitatea să-și trimită angajații să
lucreze de acasă.Premierul
nipon Shinzo Abe a refuzat săptămâna aceasta să declare stare de urgență, deci din
punct de vedere legal, companiile pot să funcționeze în continuare, iar
activitatea să se desfășoare de la sedii.La
această situație se adaugă și cultura muncii pe care o au japonezii. Un studiu
făcut de guvern în 2016 arăta că 1 din 5 angajați era în pericol de a munci până
la moarte. Țara are chiar și un cuvânt pentru așa ceva: “karoshi", care înseamnă moarte din cauza
suprasolicitării, provocată fie de stresul provoact de muncă ori cazul
angajaților care devin atât de deprimați încât se sinucid.“Ținem
cont de informațiile privind coronavirusul și suntem mai speriați decât ați
putea crede. Dar pentru japonezul de rând, munca e întotdeauna prioritatea
numărul 1 și cea mai bună scuză. Dacă guvernul nu închide toate afacerile, cu
câteva excepții, atunci nimeni nu va sta acasă. Suntem sclavii muncii", a scris
pe Twitter Hideya Tokiyoshi,
un profesor de engleză care totuși reprezintă o excepție, pentru că ține orele
online în această perioadă.Oarecum suprinzător
pentru Japonia, multe firme încă folosesc faxul și ștampilele, în loc de
semnăturile electronice. Mulți angajați nu au laptop-uri pe care să le ia acasă
și chiar dacă ar avea, nu pot să acceseze de la distanță serverele firmei.O altă problema e că un
sfert din populația Japoniei are peste 65 de ani, iar unii dintre acești oameni
sunt în funcții de conducere, dar nu țin pasul cu tehnologia. Cel mai bun exemplu
a venit în 2018, de la ministrul Cibersecurității de atunci, care avea 68 de
ani și a recunoscut că nu a folosit niciodată în carieră un computer.Japonezii mai obișnuiesc
să stea peste program, pentru că iau în calcul că șeful s-ar putea întoarce
după ce ia cina în oraș cu asociații. Iar în cultura niponă, e aproape
imposibil să iei o decizie singur, acasă – oamenii trebuie să fie față în față,
să se sfătuiască împreună și apoi să hotărască.Japonia
are o populație de 127 de milioane de oameni. A anunțat până acum peste 2.600
de cazuri de coronavirus confirmate, dintre care 63 au fost fatale. 472 de
japonezi s-au vindecat după ce au fost infectați cu COVID-19.